Príloha

k Vyhodnoteniu plnenia krátkodobých opatrení

Modernizačného programu Slovensko 21

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Výskum, vývoj a inovácie	
Názov opatrenia:
	Finančná schéma na spolufinancovanie výskumných tímov v medzinárodných výskumných projektoch.	
Gestor opatrenia:  	Ministerstvo školstva SR	
Spolugestori opatrenia:	Ministerstvo financií SR.	
Opis realizácie opatrenia:	Účelom opatrenia je zabezpečiť finančné prostriedky na účasť organizácií výskumu a vývoja v medzinárodných projektoch výskumu, predovšetkým v rámcových programoch EÚ pre výskum a vývoj. Účasť v takýchto projektoch je zárukou, že verejné financie budú smerovať k najkvalitnejším výskumným tímom na Slovensku. Finančnú podporu v oblasti medzinárodnej spolupráce zabezpečuje Agentúra na podporu výskumu a vývoja. Opatrenie sa bude realizovať na základe podpísanej zmluvy medzi MŠ SR a APVV. Cieľom bude zabezpečenie podmienok pre podporu aktívnej účasti slovenských organizácií výskumu a vývoja v 7.rámcovom programe EÚ pre výskum, technický rozvoj a demonštračné aktivity (ďalej len „7.RP“) prostredníctvom dofinancovania nákladov projektov 7.RP, ktoré získali finančnú podporu od Európskej komisie a na dofinancovanie projektov európskeho programu EUROSTARS.	
Zdôvodnenie neúplného splnenia:		
Cieľ opatrenia:	Podpora špičkových vedcov a výskumných tímov úspešných v medzinárodnom meradle	
Väzba na iné strategické dokumenty:	Opatrenie je plnením Programového vyhlásenia vlády SR, Dlhodobého zámeru štátnej vednej a technickej politiky do roku 2015 (schválený uznesením vlády SR č.766/2007) a Stratégie plnenia dlhodobého zámeru štátnej vednej a technickej politiky do roku 2015 na obdobie do roku 2010 (schválená uzn.vl. SR č.79/2008).	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Finančná schéma na podporu účasti organizácií VaV v 7RP	31. august 2008	31. august 2008	Úloha bola splnená podpisom Zmluvy o spolupráci medzi MŠ SR a APVV, cieľom ktorej je zabezpečenie podmienok pre podporu aktívnej účasti slovenských organizácií VaV v 7.RP prostredníctvom 25%-ného dofinancovania nákladov projektov 7.RP, ktoré získali finančnú podporu z EÚ.	
2. Schéma na spolufinancovanie projektov programu EUROSTARS	31. august 2008	31. august 2008	Úloha bola splnená podpisom Zmluvy o spolupráci medzi MŠ SR a APVV, cieľom ktorej je zabezpečenie spolufinancovania účasti slovenských organizácií VaV v projektoch programu EUROSTARS.	
3. Schéma na administratívne zabezpečenie financovania národných delegátov a úloh kontaktných bodov 7.RP	31. august 2008	31. máj 2008	Úloha bola splnená podpisom a realizáciou  Zmluvy o spolupráci medzi MŠ SR a APVV pri zabezpečovaní organizačného a administratívneho fungovania podporných štruktúr 7RP.	
4. Vstup do Európskeho technologického podniku ENIAC a do EXFELu.	31. december 2008	31. december 2008	Úloha je splnená. Slovenská republika sa stala členom týchto štruktúr v roku 2008.	
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:	0	2 660	4 979	5 642	
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					
	
Poznámka: Finančné prostriedky budú zabezpečované z rozpočtovej kapitoly MŠ SR z programu 06K Národný program rozvoja vedy a techniky.

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Výskum, vývoj a inovácie	
Názov opatrenia:
	Zvýšenie podielu špičkových zahraničných expertov ako hodnotiteľov podávaných projektov vo verejných grantových schémach	
Gestor opatrenia:  	Ministerstvo školstva SR	
Spolugestori opatrenia:		
Opis realizácie opatrenia:	Cieľom opatrenia je zabezpečiť, aby vo výberových a hodnotiacich komisiách vo verejných grantových schémach tvorili zahraniční odborníci minimálne 30% počtu ich členov. Verejné grantové schémy predstavujú štátne programy výskumu a vývoja a úlohy Agentúry na podporu výskumu a vývoja. V rámci štátnych programov výskumu a vývoja je potrebné zabezpečiť, aby sa pri výbere riešiteľov projektov výskumu a vývoja zabezpečil dostatočný počet zahraničných expertov v danej oblasti. Podobne aj pri hodnotení úloh výskumu a vývoja štátnych programov výskumu a vývoja je potrebné zabezpečiť minimálne 30% zahraničných expertov. V rámci činnosti Agentúry na podporu výskumu a vývoja je nevyhnutné zabezpečiť relevantný počet zahraničných expertov pri vyhodnocovaní výzvy a výbere úspešných riešiteľov úloh výskumu a vývoja, ktoré budú podporované z rozpočtu Agentúry na  podporu výskumu a vývoja.	
Zdôvodnenie neúplného splnenia:	Od schválenia Modernizačného programu Slovensko 21 nebola vypísaná žiadna schéma, a preto neprebehlo žiadne hodnotenie. V prípade, ak sa bude realizovať verejná grantová schéma, opatrenie bude priebežne plnené.	
Cieľ opatrenia:	Identifikácia a podpora špičkového výskumu na medzinárodnej úrovni, transparentné poskytovanie finančných prostriedkov vo verejných grantových schémach.	
Väzba na iné strategické dokumenty:	Opatrenie je plnením Programového vyhlásenia vlády SR, Dlhodobého zámeru štátnej vednej a technickej politiky do roku 2015 (schválený uznesením vlády SR č.766/2007) a Stratégie plnenia dlhodobého zámeru štátnej vednej a technickej politiky do roku 2015 na obdobie do roku 2010 (schválená uzn.vl. SR č.79/2008).	
Plnenie opatrenia:	a) je splnené
b)   je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Zabezpečiť 30%-nú účasť zahraničných odborníkov pri výbere riešiteľov úloh štátnych programov výskumu a vývoja	31. august 2008	priebežne	Úloha sa plní priebežne. Od schválenia Modernizačného programu Slovensko 21 nebola vypísaná žiadna schéma, a preto neprebehlo žiadne hodnotenie.	
2. Zabezpečiť 30%-nú účasť zahraničných odborníkov pri výbere a schvaľovaní úloh výskumu a vývoja financovaných APVV	31. august 2008	priebežne	Úloha sa plní priebežne.	

Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Plnenie opatrenia k  dátumu:	31. január 2009	
Názov prioritnej oblasti :	Výskum, vývoj a inovácie, 	
Názov opatrenia:
	Zvýšenie dôležitosti medzinárodných vedeckých výsledkov pri financovaní vysokých škôl	
Gestor opatrenia:  	Ministerstvo školstva SR	
Spolugestori opatrenia:	-	
Opis realizácie opatrenia:	V rámci schém financovania verejných vysokých škôl sa zvýši váha publikačných výstupov v zahraničných karentovaných časopisoch (suma finančných prostriedkov pripadajúcich na jeden publikovaný výstup v karentovanom zahraničnom časopise poskytnutá v rámci dotácie verejnej vysokej škole). Financovanie verejných vysokých škôl 	
Zdôvodnenie neúplného splnenia:		
Cieľ opatrenia:	.	
Väzba na iné strategické dokumenty:		
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Zapracovať v metodike financovania verejných vysokých škôl na rok 2009 opis opatrenia	31. január 2009	31. január 2009	Opis opatrenia je zapracovaný v metodike rozpisu dotácií  zo štátneho rozpočtu verejným vysokým školám na rok 2009, ktorá bude ešte predmetom vyjadrenia orgánov reprezentácie vysokých škôl.  	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Odpočet plnenia k  dátumu:	31. 1. 2009	
Názov prioritnej oblasti :	Výskum, vývoj a inovácie	
Názov opatrenia:
	Zmena podmienok Národného štipendijného programu (program na podporu mobilít študentov, doktorandov, vysokoškolských učiteľov a vedeckých pracovníkov)	
Gestor opatrenia:  	Ministerstvo školstva SR	
Spolugestori opatrenia:	Ministerstvo vnútra SR, SAIA n.o.	
Opis realizácie opatrenia:	NŠP sa od roku 2006 uskutočňuje v zmysle Zmluvy o poskytovaní služieb a finančných prostriedkov medzi MŠ SR a SAIA-ou n.o. V predmetnej zmluve sú stanovené presné podmienky prijímania zahraničných študentov a vysielania slovenských študentov do zahraničia, ktoré do skončenia platnosti 31.12.2010 nie je možné meniť. Súčasný mechanizmus schvaľovania prihlášok a výberu je podľa nášho názoru dobrý a výrazne sa nelíši od bežných schvaľovacích postupov existujúcich programov v EÚ.  
Otázka vytvorenia pružného mechanizmu administratívnych a vízových povinností pre zahraničných študentov nespadá do kompetencie MŠ SR ale Ministerstva vnútra SR (Zákon o pobyte cudzincov).	
Zdôvodnenie neúplného splnenia:	Zmena podmienok NŠP je podmienená nasledujúcimi faktormi: 1. platná zmluva o zabezpečovaní NŠP medzi Ministerstvom školstva SR a n. o. SAIA, ktorá končí 31. 12. 2010 a dovtedy nie je možné jej podmienky meniť; 2. zmena podmienok NŠP si vyžaduje novelu zákona o pobyte cudzincov, ktorý je plne v kompetencii Ministerstva vnútra SR. Ministerstvu školstva nie je známy predpokladaný termín prípadnej novelizácie spomínaného zákona.	
Cieľ opatrenia:	vyššia úroveň vedy a výskumu na vysokých školách a SAV, vyššia kvalita vzdelávania	
Väzba na iné strategické dokumenty:		
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené 	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. pracovné rokovanie na MZV		21. august 2008	Dňa 21. 8. 2008 sa na MZV SR uskutočnilo stretnutie zástupcov MZV SR, MŠ SR, ÚV SR a ÚHCP.
Závery tohto stretnutia konštatujú, že pružné a rýchle vybavovanie administratívnych a vízových povinností spojených s krátko- a strednodobými pobytmi zahraničných študentov je v kompetencii MV SR (Zákon o pobyte cudzincov).	
2. zabezpečiť pokračovanie Národného štipendijného programu v akademických rokoch 2010/2011 až 2015/2016 s rešpektovaním požiadaviek Modernizačného programu Slovensko 21 a s využitím on-line administrácie zabezpečovaných akademických mobilít 	30. jún 2010			

Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					
	
Poznámka: Kvantifikácia rozpočtového vplyvu bola vypracovaná na základe podkladov MVRR SR.

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Vzdelávanie
	
Názov opatrenia:
	Podpora predškolskej výchovy a vzdelávania	
Gestor opatrenia:  	Ministerstvo školstva SR, 	
Spolugestori opatrenia:	Ministerstvo práce sociálnych vecí a rodiny SR.	
Opis realizácie opatrenia:	Opatrenie sa realizovalo prijatím významnej právnej normy upravujúcej výchovu a vzdelávanie v SR. V  súlade s § 28 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa s cieľom podpory rozvoja predškolskej výchovy a vzdelávania okrem iného upravilo aj to, že príspevok v materskej škole neuhrádza za dieťa:
- ktoré má jeden rok pred plnením povinnej školskej dochádzky,
- ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
- ktoré je umiestnené v zariadení na základe rozhodnutia súdu,
Prijatím takejto právnej úpravy sa rozšírila možnosť viacerým deťom predškolského veku participovať na predškolskej výchove a vzdelávaní, čím sa prispieva k eliminovaniu vplyvu socioekonomických podmienok na dostupnosť predškolskej výchovy a vzdelávania bez ohľadu na ich socioekonomické zázemie.
 Dňa 1. januára 2009 nadobudol účinnosť výnos Ministerstva práce, sociálnych vecí a rodiny SR z 26. novembra 2008 č. 23609/2008-II/1, ktorým sa mení výnos MPSVR SR z 5. decembra č. 29775/2007-ii/1 o poskytovaní dotácií v pôsobnosti Ministerstva práce, sociálnych vecí a rodiny SR. Podľa predmetného výnosu možno poskytovať aj dotácie na stravu, školské potreby deťom, ktoré navštevujú predškolské zariadenia alebo školu a žijú v rodinách, ktorým sa poskytujú dávka v hmotnej núdzi a príspevky alebo ktorých príjem je najviac vo výške životného minima.	
Zdôvodnenie neúplného splnenia:		
Cieľ opatrenia:	Vyššia participácia na predškolskom vzdelávaní, zlepšenie ich dostupnosti pre sociálne znevýhodnených, zlepšenie možností zapojenia do práce pre rodičov, vyrovnávanie socioekonomických rozdielov vo vzdelaní
	
Väzba na iné strategické dokumenty:	Opatrenie má väzbu s Koncepciou v oblasti predškolskej výchovy v nadväznosti na prípravu detí na vstup do základnej školy, ktorá bola vypracovaná v súlade s Programovým vyhlásením vlády Slovenskej republiky a Prioritnými úlohami MŠ SR na roky 2006 – 2010. Koncepcia bola schválená uznesením vlády Slovenskej republiky č. 222 zo dňa 7. marca 2007
	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené 	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.	Zvýšiť participáciu na predškolskom vzdelávaní	priebežne	Priebežne k 31. decembru 2008	Úloha sa plní aplikovaním ustanovení zákona č. 245/2008 Z. Z. O výchove a vzdelávaní  (školský zákon) a o zmene a doplnení niektorých zákonov do praxe materských škôl a prijatím a aplikáciou vyhlášky MŠ SR č. 306/2008 Z. Z. O materskej škole do praxe	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:	2 391, 755
	7 191, 322			
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					
	
Poznámka: Suma uvedená za rok 2008 je sumou za obdobie štyroch mesiacov (september – december), suma za rok 2009 je predpokladaná suma, ktorá sa bude upravovať v septembri 2009	

Charakteristika krátkodobého opatrenia	
Plnenie opatrenia k  dátumu:	31.január 2009	
Názov prioritnej oblasti :	Vzdelávanie	
Názov opatrenia:
	Štipendia na stredoškolské vzdelávanie v zahraničí	
Gestor opatrenia:  	Ministerstvo školstva SR	
Spolugestori opatrenia:	Ministerstvo zahraničných vecí SR	
Opis realizácie opatrenia:	Projekt sociálnych štipendií vlády SR, ktoré  sú určené pre žiakov stredných škôl na jednoročné štúdium cudzích jazykov v príslušnej krajine,  schválila vláda SR na obdobie rokov 2008 až 2011. V priebehu septembra 2008 MŠ SR vyslalo na šk. rok 2008/2009  spolu 323 žiakov, z toho 130 do Írskej republiky, 62 do Francúzskej republiky, 36 do Veľkej Británie, 31 do Nemeckej spolkovej republiky, 31 do Španielskeho kráľovstva, 19 do Rakúskej republiky, 10 do Talianskej republiky a 4 do Ruskej federácie. Študentom je poskytnuté štipendium vo dvoch termínoch, ktorého výška bola stanovená na základe podkladov zahraničných partnerov a aby pokrývala náklady na štúdium. V súlade s prípravou druhého ročníka v šk. roku 2009/2010 MŠ SR zorganizovalo v januári 2009 koordinačnú poradu so zástupcami zriaďovateľov škôl KŠÚ a VÚC, na ktorom bol prezentovaný a  odsúhlasený harmonogram aktivít a úloh spojených s výberom a zabezpečením vyslania študentov, vrátane všetkých administratívnych náležitostí s tým súvisiacich.	
Cieľ opatrenia:	Zvýšenie jazykovej kompetencie žiakov stredných škôl 	
Väzba na iné strategické dokumenty:	Návrh postupu na poskytovanie sociálnych  štipendií pre žiakov stredných škôl zo sociálne znevýhodneného prostredia  	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Schválený materiál upravuje povinnosť jednotlivých ministerstiev pri plnení úloh. 			Návrh postupu bol schválený uznesením vlády SR č. 144 z 27.2.2008  a v školskom roku 2008/2009 sa uskutoční vyslanie študentov stredných škôl, ktoré je zabezpečené.  Uvedená úloha sa kryje s platným uznesením vlády SR	
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:	270	300	300 		
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Vzdelávanie	
Názov opatrenia:
	Opatrenia na zlepšenie čítania s porozumením, numerickej gramotnosti a poznatkov prírodných vied absolventov základných a stredných škôl	
Gestor opatrenia:  	Ministerstvo školstva SR   	
Spolugestori opatrenia:	Štátny pedagogický ústav, Metodicko-pedagogické centrum	
Opis realizácie opatrenia:	Výchova a vzdelávanie sa na ZŠ a SŠ v Slovenskej republike uskutočňuje podľa Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, ktorý nadobudol účinnosť od 1. septembra 2008.
Podľa tohto zákona jedným z cieľov výchovy a vzdelávania je:
„umožniť dieťaťu alebo žiakovi získať kompetencie, a to najmä v oblasti komunikačných schopností, ústnych spôsobilostí a písomných spôsobilostí, využívania informačno-komunikačných technológií, komunikácie v štátnom jazyku, materinskom jazyku a cudzom jazyku, matematickej gramotnosti a kompetencie v oblasti technických prírodných vied a technológií, k celoživotnému učeniu, sociálne kompetencie a občianske kompetencie, podnikateľské schopnosti a kultúrne kompetencie“.

Bol schválený štátny vzdelávací program pre každý typ školy. Je východiskom a záväzným dokumentom pre vytvorenie individuálneho školského vzdelávacieho programu školy.

1.	V Štátnom vzdelávacom programe je dôraz kladený na to, aby sa rozvíjanie čitateľskej, matematickej aj prírodovednej gramotnosti (ako aj ďalšie druhy funkčnej gramotnosti) stalo súčasťou všetkých učebných predmetov. 

2. V Štátnom vzdelávacom programe sú uvedené vo vzdelávacom štandarde výstupy zo vzdelania z každého predmetu – vo výkonovej časti. Tieto výkony sú sformulované ako operacionalizované ciele na určitých úrovniach. Aj keď sme sa pri formulovaní úrovní orientovali podľa revidovanej Bloomovej taxonómie, ktorá  je vo vedeckej  oblasti prijatá,  tieto úrovne zodpovedajú úrovniam čitateľskej ( 5 úrovní) , matematickej (6 úrovní)         a  prírodovednej gramotnosti(6 úrovní) podľa toho ako úrovne definuje EOCD PISA.  

V rámci obsahu vzdelávania sa zaviedlo používanie medzinárodného štandardu klasifikácie vzdelávania - ISCED (International Standard Classification of Education), podľa ktorého sa postupuje v Európe a je akceptovaný aj inými medzinárodnými organizáciami (UNESCO, OECD).
Jednotlivé výstupy z predmetov, ktoré zabezpečujú rozvíjanie všetkých gramotností sú rozdelené podľa ISCEDov.

Zmenili sa vzdelávacie štandardy všetkých predmetov – vo výchovno-vzdelávacom procese sa aplikujú už v školskom roku 2008/2009.
V súlade s novým školským zákonom sa zmenili vzdelávacie štandardy všetkých predmetov a v rámci niektorých predmetov je čítanie s porozumením, numerická a prírodovedná gramotnosť zahrnuté. 
Problematika sa zapracovala do štandardov podrobnejšie než bola v predchádzajúcich štandardoch.

Prijatím nového školského zákona a štátneho vzdelávacieho programu do praxe (od septembra 2008) sa aplikujú také metódy pri výučbe, ktoré prispejú k zlepšenie čítania s porozumením, numerickej gramotnosti a poznatkov prírodných vied absolventov základných a stredných škôl. 

Aplikujú sa metódy ako napr. problémové vyučovanie a projektové vyučovanie, práca s textom, práca s návodmi a práca s grafmi,  tabuľkami, diagramami, mapami. 
Vznikajú nové voliteľné predmety - napríklad tvorivé písanie, ktoré si školy zaraďujú do školského vzdelávacieho programu.  
Kladie sa dôraz na formuláciu úloh pre žiakov, využívanie nových metód vyučovania a dosť podstatné je aj spracovanie učebníc. To sú tri oblasti, ktoré musia byť vzájomne prepojené, inak sa zlepšenie nedosiahne.  

S cieľom zlepšiť čitateľskú gramotnosť žiakov organizujú metodicko-pedagogické centrá vzdelávanie učiteľov, napr. projekt „Ako rozvíjať čitateľskú gramotnosť žiakov na 1. stupni ZŠ“.
Štátny pedagogický ústav realizoval (a Národný ústav certifikovaných meraní bude realizovať) pre žiakov 9. ročníka základnej školy  projekt Testovanie 9, prostredníctvom ktorého overuje úroveň získaných kompetencií v oblasti čitateľskej, matematickej, prírodovednej gramotnosti.
V dňoch 12.-13. februára 2009 sa uskutočnil odborný seminár pre 300 učiteľov a riaditeľov z celého Slovenska. Štátny pedagogický ústav pripravuje regionálne semináre, k tejto téme bude vydaný zborník a ďalšie materiály v tlačenej forme aj na internete.
	
Zdôvodnenie neúplného splnenia:		
Cieľ opatrenia:	zvýšenie kvality vzdelávania, získanie zručností využiteľných na trhu práce a v praktickom živote	
Väzba na iné strategické dokumenty:	Opatrenie je reakciou na hodnotenie Konvergenčného programu SR na roky 2008-2010 Európskou komisiou, ako aj závery Strategickej správy o obnovenej Lisabonskej stratégii pre rast a zamestnanosť. Toto opatrenie je krátkodobého charakteru v rámci Modernizačného programu Slovensko 21, je v súlade aj s Programovým vyhlásením vlády SR.	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.Kurikulárna transformácia vzdelávania na základných a stredných škôl – školský zákon	2008
	22. máj 2008
	Prijatie zákona č. 245/2008 Z. z. o výchove a vzdelávaní (školský zákon) a o zmene         a doplnení niektorých zákonov	
2. Kurikulárna transformácia vzdelávania na základných a stredných škôl – vzdelávacie štandardy	2008
	19. jún 2008	Schválenie štátneho vzdelávacieho programu	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Plnenie opatrenia k  dátumu:	31. január 2009	
Názov prioritnej oblasti :	Vzdelávanie 	
Názov opatrenia:	Vypracovanie dlhodobého zámeru pre vysoké školy
	
Gestor opatrenia:  	Ministerstvo školstva SR	
Spolugestori opatrenia:		
Opis realizácie opatrenia:	Ministerstvo školstva SR vypracuje predmetný strategický dokument. Pri jeho vypracúvaní bude vychádzať z ostatných opatrení Modernizačného programu Slovensko 21, odporúčaní Sektorovej správy EUA, diskusii na rôznych úrovniach a súčasných dokumentoch prijímaných v rámci európskeho vysokoškolského priestoru.	
Zdôvodnenie neúplného splnenia:		
Cieľ opatrenia:	Cieľom opatrenia je nadefinovať štátnu politiku v oblasti činností vysokých škôl pre ďalších päť rokov s každoročnou aktualizáciou, čo vytvorí rámec pre posudzovanie dlhodobých zámerov jednotlivých vysokých škôl, zadefinuje rámec pre posudzovanie požiadaviek vysokých škôl pri predkladaní rozvojových projektov a posilní orientáciu na kvalitu v poskytovaní vysokoškolského vzdelávania	
Väzba na iné strategické dokumenty:	Samotný dokument je strategickým dokumentom	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.Predložiť na gremiálnu poradu ministra návrh dlhodobého zámeru vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl	18. november 2008	16. december 2008	Dlhodobý zámer vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl bol namiesto 18.11. 2008 prerokovaný 16. decembra 2008         v gremiálnej porade ministra školstva.	
2. Dlhodobý zámer vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl predložiť na rokovanie vlády  	31. december 2009			
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Plnenie opatrenia k  dátumu:	31. január 2009	
Názov prioritnej oblasti :	Vzdelávanie	
Názov opatrenia:	Zjednodušenie príchodu verejných vysokých škôl s akreditáciou získanou  v zahraničí
	
Gestor opatrenia:  	Ministerstvo školstva SR	
Spolugestori opatrenia:		
Opis realizácie opatrenia:	Pripraví sa novela zákona o vysokých školách, ktorej predmetom bude financovanie zahraničných vysokých škôl, ktoré majú v štáte svojho sídla obdobné postavenie ako verejné alebo štátne vysoké školy podľa zákona o vysokých školách. Súčasne sa zjednoduší umožnenie vstupu vysokých škôl aj mimo členských štátov ES, ktoré sú členmi OECD, EEA.	
Zdôvodnenie neúplného splnenia		
Cieľ opatrenia:	zvýšenie dostupnosti a kvality vysokoškolského vzdelávania	
Väzba na iné strategické dokumenty:		
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.predloženie návrhu zákona na medzirezortné pripomienkové konanie	1. október 2008	13. október 2008		
2.predloženie návrhu zákona NRSR	7. november 2008		Návrh zákona ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene a doplnení niektorých zákonov bol prerokovaný vo vláde SR 21. januára 2009. Uzneseni vlády SR č. 64/2009 poveruje predsedu vlády predložiť vládny návrh zákona predsedovi Národnej rady SR na ďalšie ústavné prerokovanie.	
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					
	
Poznámka: Nie je možné odhadnúť. Samotné pôsobenie zahraničnej vysokej školy, ktorá má charakter štátnej alebo verejnej vysokej školy v štáte sídla, vyvolá požiadavky na štátny rozpočet s ohľadom na potrebu poskytovania dotácie zo štátneho rozpočtu. Podľa návrhu zákona môže mať vplyv na zvýšenie výdavkov štátneho rozpočtu v rokoch 2010 a 2011, predpokladá sa zvýšenie výdavkov do 2,2 mil. eur ročne	

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Vzdelávanie	
Názov opatrenia:
	Podpora systematickej preventívnej práce s deťmi a mládežou z rizikových skupín	
Gestor opatrenia:  	MŠ SR (Sekcia regionálneho školstva, Odbor detí a mládeže) 	
Spolugestori opatrenia:	MPSVR SR  - vytváranie nízkoprahových centier	
Opis realizácie opatrenia:	V roku 2008 sa vypracovali návrhy dvoch kľúčových zákonov na podporu a zlepšenie legislatívnych podmienok pre systematickú preventívnu prácu a deťmi a mládežou z rizikových skupín a na podporu voľnočasových aktivít a starostlivosti o deti a mládež (školský zákon a zákon o podpore práce s mládežou), ktoré boli schválené v NR SR.
Dňa 22. 5. 2008 bol schválený  Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, ktorý nadobudol účinnosť od 1. 9. 2008, na základe ktorého sa na podpore systematickej preventívnej práce s deťmi z rizikových skupín bez obmedzenia dolnej vekovej hranice až do ukončenia ich prípravy na povolanie podieľajú centrá pedagogicko-psychologického poradenstva a prevencie, centrá špeciálnopedagogického poradenstva a ďalšie zložky systému výchovného poradenstva a prevencie, ku ktorým patrí: výchovný poradca, školský psychológ, školský špeciálny pedagóg, liečebný pedagóg, sociálny pedagóg, koordinátor prevencie (§ 130 až § 135 zákona č. 245/2008 Z.z.). V rámci organizačnej štruktúry centier pedagogicko-psychologického poradenstva a prevencie sa podľa tohto zákona zriaďujú oddelenia poradenstva sociálneho vývinu a prevencie, ktorých hlavným zameraním je preventívne pôsobenie na detskú populáciu a poskytovanie odborej pomoci  rizikovým deťom z hľadiska ich psychického a sociálneho vývinu. Centrá špeciálnopedagogického poradenstva zabezpečujú odbornú pomoc a špeciálnopedagogické intervencie, zamerané na deti so zdravotným znevýhodnením.
Dňa  2. 7. 2008 bol schválený  Zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov. Zákon svojím obsahom zabezpečil kvalitnejšie podmienky pre formovanie mladého človeka ako aktívneho občana, ktorý sa spolupodieľa na kvalite svojho života a stanovuje povinnosti vyšších územných celkov a obcí na úseku starostlivosti o mládež. 
	
Zdôvodnenie neúplného splnenia:		
Cieľ opatrenia:	1. Vytvoriť v rezorte školstva legislatívny rámec a podmienky pre včasné identifikovanie potenciálne rizikového správania sa detí v zmysle budovania komplexného systému podpory práce s rizikovými deťmi a mládežou, podpora realizácie odborne vedených intervencií a  podporných činností. 
2. Vytvoriť legislatívne podmienky na zapojenie skupín detí a mládeže s rizikovým správaním do zmysluplných  záujmových a voľnočasových aktivít.	
Väzba na iné strategické dokumenty:	Úlohy rezortu školstva, ktoré sú prijaté na prevenciu a podporu systematickej práce s deťmi a  mládežou  z rizikových skupín: 
Koncepcia pedagogicko-psychologického poradenského systému a jeho implementácie do praxe UV SR č. 283/2007; 
Koncepcia špeciálnopedagogického poradenstva UV SR č. 282/2007, 
Akčný plán rezortu MŠ SR k Národnému programu boja proti drogám UV SR č. 498/2005,
Stratégia prevencie kriminality v SR na roky 2007 – 2010 UV SR č. 681/2007, 
Národný akčný plán boja proti obchodovaniu s ľuďmi UV SR č. 251/2008, 
Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2006-2008,  
Akčný plán politiky mládeže na roky 2008 - 2009, ktorý vyplýva z Kľúčových oblastí a akčných plánov štátnej politiky  vo vzťahu k deťom a mládeži v Slovenskej republike na roky 2008 – 2013,
Kľúčové oblasti a akčné plány štátnej politiky vo vzťahu k deťom a mládeži v SR na roky 2008 – 2013,
Koncepcia výchovy a vzdelávania rómskych detí a žiakov, vrátane rozvoja stredoškolského a vysokoškolského vzdelávania – UV SR 206/2008
Rozvojové programy rezortu, zamerané na podporu zdravia, na podporu práce s deťmi so špeciálnymi potrebami a s deťmi zo sociálne znevýhodneného prostredia. Národný pilotný projekt k podpore predškolskej výchovy rómskych  detí.	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Legislatívny rámec a podmienky pre včasné identifikovanie potenciálne rizikového správania sa detí	 2008	1. september 2008	Nadobudnnutie účinnosti zákona  č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.	
2. Vytvoriť legislatívne podmienky na zapojenie skupín detí a mládeže s rizikovým správaním do zmysluplných  záujmových a voľnočasových aktivít	 2008	1. september 2009	Nadobudnnutie účinnosti zákona  č. 282/2008 Z. z. o podpore práce s mládežou a o zmene a doplnení zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:		                     20	                      45	                     60	
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Vzdelávanie	
Názov opatrenia:
	Programy pre štúdium pregraduálnych študentov z geograficky a kultúrne blízkych nečlenských krajín EÚ, a postgraduálnych študentov, na slovenských vysokých školách	
Gestor opatrenia:  	Ministerstvo zahraničných vecí SR, Ministerstvo školstva SR,  Ministerstvo vnútra SR  	
Spolugestori opatrenia:		
Opis realizácie opatrenia:	Za súčasného stavu by bolo  možné opatrenie uskutočniť v rámci postupu udeľovania štipendií vládou SR tzv. rozvojovej pomoci, ktorý umožňuje študovať študentom z rozvojových krajín a krajanom za tých istých  podmienok, aké majú slovenskí študenti. Za predpokladu 10 vybraných krajín (výber zabezpečí MZV SR) a 6 študentov z každej krajiny  (4 vysokoškoláci a 2  doktorandi), by v rámci uvedeného opatrenia ročne študovalo na slovenských školách najmä v technických a prírodovedných odboroch  približne  60 študentov (v horizonte 5 rokov- celé vysokoškolské štúdium) to predstavuje  cca 300 študentov. Administrácia takéhoto počtu  študentov si vyžaduje  finančné prostriedky vo výške cca 11,7 mil Sk (400 tis EUR) ročne. 	
Zdôvodnenie neúplného splnenia:	Vzhľadom na to, že v rozpočte MŠ SR nie sú v roku 2009 vyhradené finančné prostriedky, projekt bude  možné spustiť až v školskom roku 2010/2011.	
Cieľ opatrenia:	imigrácia vysoko kvalifikovanej pracovnej sily, podpora cieľov zahraničnej politiky Slovenskej republiky v prioritných regiónoch, zmiernenie dopadov starnutia obyvateľstva na trh práce.	
Väzba na iné strategické dokumenty:		
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. upraviť právne predpisy tak, aby študenti z prioritných štátov študovali na vysokých školách za rovnakých podmienok ako občania SR 
	31. október 2009			
2. zabezpečiť v rokoch 2010 až 2016 finančné prostriedky na zabezpečenie jazykovej prípravy pre študentov z prioritných štátov potrebnej na realizáciu programu pre štúdium pregraduálnych študentov z geograficky a kultúrne blízkych nečlenských krajín EÚ a postgraduálnych študentov na slovenských vysokých školách v rámci limitu kapitoly Ministerstva školstva SR
	Priebežne, 31. december 2015			
3. v súlade so zahranično-politickými záujmami Slovenskej republiky určiť zoznam geograficky a kultúrne blízkych nečlenských štátov EÚ na realizáciu programu pre štúdium pregraduálnych študentov a postgraduálnych študentov na slovenských vysokých školách	31. máj 2009			
4. zabezpečiť informovanosť o programe pre štúdium pregraduálnych študentov z geograficky a kultúrne blízkych nečlenských krajín EÚ a postgraduálnych študentov na slovenských vysokých školách vo vybraných krajinách	
31. máj 2009			
5. preskúmať možnosti na urýchlenie vybavovania administratívnych a vízových povinností spojených s krátko- a strednodobými pobytmi zahraničných študentov, najmä doktorandov, vysokoškolských učiteľov a vedeckých pracovníkov na Slovensku, vrátane možnosti novelizovať zákon o pobyte cudzincov	30. jún 2010			
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					
	
Poznámka: Kvantifikácia rozpočtového vplyvu bola vypracovaná na základe podkladov MVRR SR.

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Vzdelávanie 	
Názov opatrenia:
	Akreditácia vzdelávacích programov neformálneho vzdelávania a uznávanie výsledkov neformálneho a informálneho vzdelávania
	
Gestor opatrenia:  	Ministerstvo školstva SR	
Spolugestori opatrenia:	Ministerstvo práce, sociálnych vecí a rodiny SR – gestor prác na tvorbe Národnej sústavy povolaní	
Opis realizácie opatrenia:	Akreditácia vzdelávacích programov neformálneho vzdelávania

a. ) Proces akreditácie bol inovovaný novým štatútom Akreditačnej komisie Ministerstva školstva Slovenskej republiky pre ďalšie vzdelávanie (prijatý na 18. gremiálnej porade ministra dňa 23.9.2008)  a novým Pokynom k vypracovaniu žiadosti o akreditáciu vzdelávacích aktivít. Pokyn zavádza elektronickú verziu žiadosti o akreditáciu na CD a štandardizuje šablóny na vypracovanie žiadosti o akreditáciu. 

b.) Projekt  informačného systému akreditovaných vzdelávacích ustanovizní ďalšieho vzdelávania (ďalej len „ISADV“)

Projekt bol Ministerstvom školstva SR schválený v septembri 2008. Vytvorením informačného systému sa zabezpečí zhromažďovanie, monitorovanie a priebežná aktualizácia všetkých relevantných informácií týkajúcich sa ponuky akreditovaných vzdelávacích aktivít sprostredkovávaných rôznym skupinám užívateľov a zároveň sa zefektívni systém odborného posudzovania projektov vzdelávacích ustanovizní uchádzajúcich sa o akreditáciu. Tieto ciele budú zabezpečené tvorbou webového portálu obsahujúceho databázu údajov o akreditovaných vzdelávacích ustanovizniach a vzdelávacích aktivitách v oblasti ďalšieho vzdelávania s možnosťou elektronického podávania žiadostí o akreditáciu. ISADV zavedie elektronizáciu akreditácií v oblasti ďalšieho vzdelávania, ktorá je štátnym overením spôsobilosti vzdelávacej ustanovizne uskutočňovať vzdelávaciu aktivitu na základe splnenia podmienok ustanovených zákonom č. 386/ 1997 Z. z. o ďalšom vzdelávaní a o zmene zákona Národnej rady Slovenskej republiky č. 387/ 1996 Z. z. o zamestnanosti v znení neskorších predpisov. Tvorba ISADV bola zadaná externou zákazkou formou verejnej obchodnej súťaže Fakulte riadenia a informatiky Žilinskej univerzity. 

Uznávanie výsledkov neformálneho a informálneho vzdelávania

K uznávaniu výsledkov neformálneho a informálneho vzdelávania v SR významnou mierou prispeje - Návrh implementácie Európskeho kvalifikačného rámca pre celoživotné vzdelávanie v podmienkach Slovenskej republiky, ktorý je  predložený na rokovanie vlády SR, ktoré sa bude konať 4.2. 2009. Základom implementačného procesu Európskeho kvalifikačného rámca pre celoživotné vzdelávanie v podmienkach SR bude vytvorenie Národného kvalifikačného rámca (ďalej len „NKR“). NKR je nástroj na premostenie referenčných úrovní Európskeho kvalifikačného rámca (ďalej len „EKR“) s úrovňami národného vzdelávacieho systému. Umožní v jednotlivých úrovniach vzdelávacieho systému identifikovať typy kvalifikácií (napr. inžinier elektrotechniky) a zároveň ich odbornosť (napr. slaboprúdová elektrotechnika). Implementácia EKR výrazne prispeje k princípu uznávaniu výsledkov vzdelávania získaných v praxi – prostredníctvom výsledkov vzdelávania definovaných na danej úrovni kvalifikačného rámca, bez ohľadu na spôsob ich nadobudnutia.

NKR sa bude vytvárať postupným zaraďovaním štátnych vzdelávacích programov (vzdelávanie na základných a stredných školách) a študijných programov (vzdelávanie na vysokých školách), do jednotlivých referenčných úrovní v zmysle deskriptorov EKR. Deskriptor EKR je popisný prvok, ktorý vyjadruje výsledok vzdelávania (vedomosť, zručnosť, kompetencia) zodpovedajúci kvalifikácii na danej úrovni EKR. Národným koordinačným miestom implementácie bude Ministerstvo školstva SR. 

Príprava NKR sa bude uskutočňovať paralelne s tvorbou Národnej sústavy kvalifikácií (ďalej len „NSK“) a Národnej sústavy povolaní (ďalej len „NSP“). NSK je verejne prístupný register všetkých úplných a čiastkových kvalifikácií potvrdzovaných, rozlišovaných a uznávaných na území Slovenskej republiky. Tvorba Národnej sústavy kvalifikácií bude zabezpečená Ministerstvom školstva SR prostredníctvom národného projektu zo štrukturálnych fondov Európskej únie. Národná sústava povolaní je ucelený informačný systém opisu štandardných nárokov trhu práce na jednotlivé pracovné miesta. Tvorbu a aktualizáciu Národnej sústavy povolaní v súlade s vývojom na trhu práce zabezpečí Ministerstvo práce, sociálnych vecí a rodiny SR prostredníctvom národného projektu zo štrukturálnych fondov Európskej únie. 
 	
Zdôvodnenie neúplného splnenia:		
Cieľ opatrenia:	Zlepšenie mobility na trhu práce, zvyšovanie zamestnateľnosti občanov počas aktívneho života, zvýšenie kvality poskytovaného neformálneho vzdelávania, efektívne využívanie verejných prostriedkov.	
Väzba na iné strategické dokumenty:	Stratégia celoživotného vzdelávania a celoživotného poradenstva – uznesenie vlády č. 383/2007 	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
              d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Prijať opatrenia na inováciu akreditácie vzdelávacích programov neformálneho vzdelávania
		30. september 2008		
2. Prijatie opatrení pre uznávanie výsledkov neformálneho a  informálneho vzdelávania
		31. január 2009		
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:	-				
Z toho finančné prostriedky zo zdrojov EÚ:	-				
Vplyv na výdavky rozpočtu verejnej správy:	-				
Z toho finančné prostriedky zo zdrojov EÚ:	-				
Čistý rozpočtový vplyv (príjmy – výdavky):	-				

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Zamestnanosť	
Názov opatrenia:
	Zavedenie zamestnaneckej prémie*	
Gestor opatrenia:  	Ministerstvo financií	
Spolugestori opatrenia:	Ministerstvo práce, sociálnych vecí a rodiny	
Opis realizácie opatrenia:	Zavedenie zamestnaneckej prémie sa realizovalo novelou zákona o dani z príjmu č. 595/2003 Z.z, ktorá bola MFSR predložená dňa 29.7.2008 do medzirezortného pripomienkového konania. Medzirezortné pripomienkové konanie bolo ukončené 5.9.2008 a zároveň bolo toto opatrenie dňa 1.10.2008 schválené na rokovaní vlády SR. Opatrenie bolo schválené aj NRSR 26.11.2008, pričom nadobudlo účinnosť od 1.1.2009. V súlade s definovaným cieľmi sa koncept zamestnaneckej prémie navrhol tak, aby nárok na prémiu mali nízkopríjmoví pracujúci, ktorých mzda je zaťažená platbami sociálnych a zdravotných odvodov. SZČO nebudú mať nárok na zamestnaneckú prémiu (ďalej len ZP). Aby sa zabezpečil motivačný prvok ZP a zároveň aby sa predišlo jej zneužívaniu boli stanovené ďalšie obmedzujúce podmienky nároku na ZP: daňovník musí v zdaňovacom období dosiahnuť príjmy vo výške minimálne 6-násobku minimálnej mzdy (MM) a zároveň odpracovať aspoň 6 mesiacov. Výška prémie bude primerane krátená v závislosti od počtu odpracovaných mesiacov v kalendárnom roku. Z dôvodu administratívnej náročnosti sa zvolil spôsob vysporiadania ZP v rámci ročného zúčtovania dane. Najvyššiu zamestnaneckú prémiu vo výške 69,25 EUR/rok (za rok 2009) budú dostávať jednotlivci s príjmom v intervale od polovice MM do MM, ak odpracujú 12 mesiacov. Vzhľadom na rozpočtové obmedzenia v schválenom Rozpočte verejnej správy na roky 2009-2011 MFSR pristúpilo k zavedeniu „malej“ zamestnaneckej prémie v porovnaní s pôvodným návrhom. Do budúcna, keď sa tento nástroj v praxi osvedčí, však MFSR počíta s úpravou parametrov ZP, ktoré by tento nástroj výraznejšie posilnili. Z tohto titulu boli upravené aj rozpočtové dopady navrhovaného opatrenia oproti tým, ktoré boli prezentované v materiále Modernizačný program Slovensko 21.	
Zdôvodnenie neúplného splnenia:	-	
Cieľ opatrenia:	zníženie bariér zamestnávania z pohľadu daňového zaťaženia, najmä u marginálnych skupín, ktoré sú viac elastické voči zdaneniu (nízkopríjmoví, nepracujúce manželky); zníženie miery dlhodobej nezamestnanosti; zvýšenie miery participácie na trhu práce	
Väzba na iné strategické dokumenty:	Opatrenie je reakciou na posledné hodnotenie Konvergenčného programu SR na roky 2007-2010, ako aj závery Strategickej správy o obnovenej Lisabonskej stratégii pre rast a zamestnanosť. Navrhované opatrenie je súčasne jedným z krátkodobých opatrení Modernizačného programu Slovensko 21 v oblasti trhu práce, ktorý schválila vláda dňa 4.6.2008. Po diskusii s MPSVaR bolo navrhované opatrenie upravené tak, aby dopĺňalo existujúce opatrenia aktívnej politiky trhu práce definované v zákone č. 5/2004 Z. z. o službách zamestnanosti.	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Poznámka:	* pôvodný návrh opatrenia bol “Zavedenie zamestnaneckého bonusu“	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.zaradenie materiálu do MPK	15. august 2008	29. júl 2008	Materiál bol zaradený do MPK v predstihu.	
2.vypracovanie ekonomickej analýzy posudzujúcej možnosti výraznejšieho posilnenia ZP	30. december 2008
	30. december 2008	Ekonomická analýza posudzujúca možnosti ako aj efekty posilnenia ZP na zamestnanosť bola predložená na posúdenie vedeniu MF SR.	
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:			- 8 133	- 6 174	
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):			- 8 133	- 6 174	
Poznámka: Prezentované dopady nie sú v súlade s dopadmi uvedenými v doložke finančných vplyvov krátkodobých opatrení v materiály Modernizačný program Slovensko 21, v ktorom sa rátalo so zavedením “veľkej” zamestnaneckej prémie. Z tohto titulu boli upravené aj rozpočtové dopady navrhovaného opatrenia.	

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Zamestnanosť.	
Názov opatrenia:
	Zvýšenie podpory nájomného bývania	
Gestor opatrenia:  	Ministerstvo financií SR.	
Spolugestori opatrenia:	Ministerstvo výstavby a regionálneho rozvoja SR.	
Opis realizácie opatrenia:	V rámci existujúceho objemu finančných prostriedkov ŠFRB určených na podporu bývania v troch základných oblastiach (vlastníctvo, nájomné bývanie, obnova bytového fondu), je potrebné výraznejšie pokračovať v realokácii týchto finančných prostriedkov v prospech výstavby nájomných bytov na úkor podpory výstavby bytov do osobného vlastníctva, na ktorú sú primárne určené iné nástroje (napr. bonifikácia hypotekárnych úverov). V prijatej novele zákona č. 607/2003 Z. z. o Štátnom fonde rozvoja bývania v znení neskorších predpisov z 5.11.2008 sa úpravou § 11 umožnilo v rozpočte Štátneho fondu rozvoja bývania osobitne rozpočtovať finančné prostriedky na výstavbu nájomných bytov, ktoré budú financované aj za účasti zdrojov zo štátneho rozpočtu. Takýmto účelovým viazaním finančných prostriedkov sa podporí výstavba nájomných bytov vo verejnom nájomnom sektore, čím sa rozšíri možnosť získať nové bývanie širšiemu okruhu osôb s nižšími príjmami.	
Zdôvodnenie neúplného splnenia:	-	
Cieľ opatrenia:	Podpora mobility pracovnej sily a sociálnej mobility, zlepšenie sociálneho postavenia ohrozených rodín.	
Väzba na iné strategické dokumenty:	Koncepcia štátnej bytovej politiky do roku 2010
Zákon o Štátnom fonde rozvoja bývania
Program rozvoja bývania
Novela zákona o stavebnom sporení (zákon č.658/2007 Z. z.)	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.Posúdenie návrhu novely zákona o Štátnom fonde rozvoja bývania s cieľmi definovanými v opatrení. (MF SR)  	31. august 2008	31. august 2008	Úloha bola splnená komplexným posúdením návrhu novely zákona o Štátnom fonde rozvoja bývania z pohľadu zabezpečenia viazania finančných prostriedkov na splnenie stanovených cieľov pred jeho predložením na rokovanie vlády. 	
2.Vytvoriť možnosť viazania prostriedkov v rámci ŠFRB na výstavbu nájomných bytov. (MVRR SR)	31. december 2008	30. november 2008	Úloha bola splnená prostredníctvom novelizácie zákona o Štátnom fonde rozvoja bývania. (Zákon č.518/2008 Z.z., ktorým sa mení a dopĺňa zákon č. 607/2003 Z.z. o Štátnom fonde rozvoja bývania v znení neskorších predpisov bol schválený v NR SR dňa 5. 11. 2008)   	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:	0	0	0	0	
Z toho finančné prostriedky zo zdrojov EÚ:	0	0	0	0	
Vplyv na výdavky rozpočtu verejnej správy:	133 938	110 204	141 074	160 659	
Z toho finančné prostriedky zo zdrojov EÚ:	0	0	0	0	
Čistý rozpočtový vplyv (príjmy – výdavky):	-133 938	-110 204	-141 074	-160 659	
	
Poznámka: Kvantifikácia rozpočtového vplyvu bola vypracovaná na základe podkladov MVRR SR.

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Skvalitnenie podnikateľského prostredia, lepšia regulácia a vyššia transparentnosť 	
Názov opatrenia:
	Transparentné poskytovanie eurofondov
	
Gestor opatrenia:  	Ministerstvo výstavby a regionálneho rozvoja SR	
Spolugestori opatrenia:	Úrad vlády SR	
Opis realizácie opatrenia:	Zákon č. 528/2008 Z. z. o pomoci a podpore poskytovanej z fondov Európskeho spoločenstva účinný k 1.1.2009 predstavuje právny predpis aplikujúci právne záväzne akty EÚ na území Slovenskej republiky a určuje postavenie a právomoci jednotlivých orgánov v procese využívania pomoci z fondov Európskeho spoločenstva. Zákon určuje základné princípy riadenia a kontroly v oblasti využívania pomoci a podpory Európskych spoločenstiev a identifikuje náležitosti a spôsob vyhlasovania výzvy na predkladanie žiadostí o poskytnutie nenávratného finančného príspevku, procesu hodnotenia a výberu projektov, vrátane mechanizmu opravných prostriedkov. Návrh zákona taktiež upravuje zverejňovanie povinných údajov riadiacimi orgánmi na internetových stránkach v rozsahu požadovanom legislatívou ES a definuje inštitút zaujatosti v rámci konania o žiadosti o poskytnutie nenávratného finančného príspevku.

Systém riadenia štrukturálnych fondov a Kohézneho fondu na programové obdobie 2007-2013 verzia 3.0 definuje funkcie a úlohy riadiacich orgánov v oblasti riadenia a kontroly operačných programov a definuje štandardné procesy a postupy riadenia, ktoré sú záväzné pre všetky subjekty zodpovedné za implementáciu operačných programov. Systém riadenia v rámci úpravy procesu výberu projektov pre realizáciu operačných programov upravuje proces vytvárania orgánov podieľajúcich sa na takomto výbere, ich zloženie ako aj spôsob stanovenia hodnotiacich a výberových kritérií. Systém riadenia stanovuje formulár žiadosti o nenávratný finančný príspevok, náležitosti príručky pre žiadateľa a štandardný formulár zmluvy o poskytnutí nenávratného finančného príspevku. Systém riadenia stanovuje tiež spôsob, pravidlá a podmienky poskytovania informácií pre žiadateľov, ako aj ďalšie opatrenia pre verejnosť v oblasti informovania a publicity. Systém riadenia verzia 3.0 v plnej miere zohľadňuje doterajšie skúsenosti pri implementácii ŠF a KF zavádza nové mechanizmy za účelom zjednodušenia a zefektívnenia čerpania v programovom období 2007-2013. 

V závislosti od legislatívnych zmien na úrovni národnej ako aj európskej sú všetky dokumenty priebežne aktualizované.
	
Zdôvodnenie neúplného splnenia:	-	
Cieľ opatrenia:	Efektívne vynakladanie verejných zdrojov a zdrojov Európskej únie, transparentné podnikateľské prostredie, podpora prioritných projektov a aktivít, zefektívnenie riadenia a implementácie pomoci zo štrukturálnych fondov a Kohézneho fondu, posilnenie hospodárskej a sociálnej súdržnosti s cieľom znižovať zaostalosti a rozdiely medzi úrovňami rozvoja jednotlivých regiónov.	
Väzba na iné strategické dokumenty:	Navrhované opatrenia nadväzujú na prijatý národný referenčný dokument o národnej stratégii rozvoja - Národný  strategický referenčný rámec a ostatné strategické dokumenty upravujúce postupy a činnosti súvisiace s poskytovaním prostriedkov z fondov ES, vrátane právne záväzných aktov EÚ a legislatívy SR.	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Úloha č. B.15 z uznesenia vlády č. 367 zo 4. júna 2008 – prijať opatrenia na transparentné poskytovanie eurofondov	31. január 2009	31. január 2009	Ministerstvo výstavby a regionálneho rozvoja SR sa podieľalo na vypracovaní návrhu  zákona o pomoci a podpore poskytovanej z fondov Európskeho spoločenstva schváleného NRSR s účinnosťou od 1.1.2009.

Dňa 31. januára 2009 nadobudol platnosť Systém riadenia štrukturálnych fondov a Kohézneho fondu na programové obdobie 2007-2013 verzia 3.0.

Metodický pokyn č. 4 - uskutočné opatrenie 2.9.2008	
				
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):					

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Podnikateľské prostredie	
Názov opatrenia:
	Definícia metodiky hodnotenia projektov verejno-súkromného partnerstva  (PPP projektov)  na základe „hodnoty za peniaze“	
Gestor opatrenia:  	Ministerstvo financií SR	
Spolugestori opatrenia:	-	
Opis realizácie opatrenia:	Ministerstvo financií SR zabezpečuje v rámci riadenia schémy technickej pomoci pre PPP prípravu metodického dokumentu “Obsah a požiadavky na štúdiu realizovateľnosti a  komparátor verejného sektoru (Public Sector Comparator)”. Uvedený metodický dokument má napomôcť zadávateľom pri príprave PPP projektu v etape, kedy sa analyzuje vhodnosť realizovať takýto projekt formou PPP. V tejto fáze sa vypracúva tzv. štúdia realizovateľnosti, t.j. dokument, ktorý analyzuje všetky technické, finančné a právne aspekty projektu. Výsledkom štúdie realizovateľnosti je vyhodnotenie, či realizácia projektu formou PPP prinesie pre verejný sektor vyššiu „hodnotu za peniaze“ v porovnaní s bežnými formami obstarávania. Metodický dokument bude záväzný pre ústredné orgány štátnej správy a  iné orgány verejnej správy, ktoré získavajú pri príprave PPP projektov konzultačnú a finančnú podporu zo schémy technickej pomoci pre verejno-súkromné partnerstvá (PPP) riadenej MF SR.
Prvá časť metodického dokumentu popíše jednotlivé náležitosti štúdie realizovateľnosti k PPP projektu tak, že zadávateľ PPP projektu a MF SR ako regulátor získa výstupy štúdie v štandardizovanej forme, aby bola zaručená porovnateľnosť výsledkov jednotlivých štúdií realizovateľnosti medzi sebou a aby táto forma predstavovala jednotný formát, ktorý bude predkladaný do schvaľovacieho procesu. 
Druhou časťou metodického dokumentu bude jeho osobitná časť, ktorou bude metodika komparátora verejného sektoru - Public Sector Comparator (ďalej len  „PSC“), t.j. nástroja, ktorý slúži na určenie predpokladanej hodnoty za peniaze pri realizácii projektu formou PPP (predpokladaná hodnota za peniaze sa získava porovnaním finančného modelu PSC a referenčného PPP projektu, ktorý zachytáva odhad nákladov pri realizácii formou PPP). Výsledkom dokumentu bude návod ako vyhodnotiť, či realizácia projektu formou PPP prinesie pre verejný sektor vyššiu „hodnotu za peniaze“ v porovnaní s bežnými formami obstarávania.

Metodický dokument v súčasnosti pripravuje dodávateľ vybraný vo verejnom obstarávaní. Dodávateľ predložil MF SR finálnu verziu metodického dokumentu, ku ktorej má MF SR pripomienky. Po zapracovaní pripomienok dodávateľom bude metodický dokument schválený MF SR predložený na pripomienkové konanie a následne na rokovanie vlády SR.	
Zdôvodnenie neúplného splnenia:	Opatrenie sa plní s časovým sklzom z dôvodu predĺženia verejného obstarávania dodávateľa metodického dokumentu oproti plánovanému harmonogramu. 	
Cieľ opatrenia:	vysoká efektívnosť vynakladania verejných prostriedkov, vysoká kvalita verejných služieb, obmedzenie klientelizmu a korupcie, aplikácia medzinárodnej praxe v procese prípravy PPP projektov	
Väzba na iné strategické dokumenty:	Vypracovanie metodického dokumentu “Obsah a požiadavky na štúdiu realizovateľnosti a komparátor verejného sektoru (Public Sector Comparator)” predpokladá materiál Návrh základných metodických a implementačných dokumentov súvisiacich s riadením schémy technickej pomoci pre verejno-súkromné partnerstvá (PPP) schválený uznesením vlády SR č. 80/2008.	
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Verejné obstarávanie a uzatvorenie zmluvy s dodávateľom metodického dokumentu	30. september 2008	13. november 2008	Zmluva s dodávateľom bola uzatvorená v novembri 2008. Postup verejného obstarávania overilo Ministerstvo výstavby a regionálneho rozvoja SR, ktoré je riadiacom orgánom pre operačný program Technická pomoc, v rámci ktorého je metodický dokument financovaný.
	
2. Príprava metodického dokumentu vybraným dodávateľom a jeho odovzdanie	31. december 2008	30. apríl 2009	Dodávateľ predložil MF SR finálnu verziu metodického dokumentu, ku ktorej má MF SR pripomienky. Po zapracovaní pripomienok dodávateľom bude metodický dokument schválený MF SR.	
3. Vypracovanie metodického dokumentu MF SR a jeho schválenie poradou vedenia MF SR	31. január 2009	30. jún 2009		
4. Predložiť metodický dokument hodnotenia projektov verejno-súkromného partnerstva na rokovanie vlády	30. jún 2009			
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:		43,450			
Z toho finančné prostriedky zo zdrojov EÚ:		36,935			
Čistý rozpočtový vplyv (príjmy – výdavky):		- 43,450			
Poznámka: Vypracovanie metodického dokumentu je financované z Operačného programu Technická pomoc v rámci opatrenia 2.5 Podpora zavádzania inovatívnych fiančných nástrojov. Realizácia opatrenia nemá vplyv na rozpočet verejnej správy. Všetky výdavky súvisiace s riadením schémy technickej pomoci pre PPP sú zabezpečené v rámci schválených limitov rozpočtovej kapitoly MVRR SR 2008 – 2010.	

Charakteristika krátkodobého opatrenia	
Odpočet plnenia k  dátumu:	31.1.2009	
Názov prioritnej oblasti :	Podnikateľské prostredie	
Názov opatrenia:
	Zmena systému kategorizácie farmaceutík na základe medicíny založenej na poznatkoch a farmakoekonómie	
Gestor opatrenia:  	Ministerstvo zdravotníctva SR	
Spolugestori opatrenia:		
Opis realizácie opatrenia:	V zmysle vyhlášky č. 343/2008 o podrobnostiach farmako-ekonomického rozboru lieku, ktorá nadobudla účinnosť             1. septembra 2008, vypracováva Odborná pracovná skupina pre farmakoekonomiku a klinické výstupy ako poradný orgán pre kategorizačnú komisiu pre liečiva farmako-ekonomické rozbory liekov a predkladá ich na zasadnutie komisie, kde uvedie výhody a nevýhody zaradenia lieku z hľadiska šetrenia uhrádzania lieku z verejného zdravotného poistenia.	
Zdôvodnenie neúplného splnenia:		
Cieľ opatrenia:	Dôvodom novelizácie bolo, aby prvoradým kritériom uhrádzania lieku z verejného zdravotného poistenia bola okrem medicínskeho rozboru aj jeho nákladová efektívnosť určená na základe farmako-ekonomických štúdií.
	
Väzba na iné strategické dokumenty:	Vyhláška je novelizovaná v súlade § 13 ods. 3 zákona 577/2004 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti
	
Plnenie opatrenia:	 a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1. Zmena systému kategorizácie farmaceutík na základe medicíny založenej na poznatkoch a farmakoekonómie	 	 1. september 2008	Dňa 1.9.2008 nadobudla účinnosť vyhláška č. 343/2008 Z. z. o podrobnostiach farmakoekonomického rozboru lieku. V zmysle tejto vyhlášky Odborná pracovná skupina pre farmakoekonomiku a klinické výstupy pracuje a pripravuje podklady Kategorizačnej komisie pre liečivá. Na základe porovnávania MCV (maximálna cena výrobcu) liekov v krajinách EU sa základ pre stanovenie MCV na Slovensku berie priemer šiestich najnižších MCV z krajín EU. Na základe týchto cien bola a bude stanovovaná úhrada zdravotnou poisťovňou za liek (ÚZP). Kategorizačná komisia evidovala a akceptovala cenové návrhy podané v rámci „referencovania“. Tieto sa prejavia v kategorizačnom zozname platnom od 1APR2009. Počet referenčných cenových návrhov bol 1447MCV liekov, ktoré vstupovali na trh po 1JAN2008 boli automaticky porovnávané so šiestimi najnižšími MCV v EU (boli referencované). Pri liekoch, ktoré nepodali cenové návrhy na zmenu MCV v rámci „referencovania“, MZ SR preveruje ich ceny v štátoch EU. Pri zistení nezrovnalostí v oblasti MCV spomínaných liekov budú firmy podrobené „hearingom“ s požadovaním vysvetlenia prečo cena ich lieku na Slovensku nespĺňa zákonom stanovenú výšku. Na základe výsledkov „hearingov“ budú dotknutým liekom MZ SR stanovené ceny a príslušné ÚZP. Referencovanie je dynamický a neustále sa meniaci systém, ktorého cieľom je úspora verejných zdrojov vynakladaných na lieky.	
2. zabezpečiť aktualizáciou metodického usmernenia jednotnú štruktúru povinných farmakoekonomických štúdií pri registrácii nových liekov a zadefinovať štandardné pravidlá pri ich vyhodnocovaní, vrátane záväzných parametrov nákladovej efektívnosti 	31. máj 2009			
3. preveriť ceny všetkých liekov predávaných v SR a zabezpečiť aby spĺňali zákonom stanovenú výšku, t. j. aby neprekročili priemer cien liekov v 6 krajinách EU s najnižšími cenami daného lieku.	31. júl 2009			
4. zabezpečiť rovnakú úhradu zdravotných poisťovní za ekvivalentné lieky	30. apríl 2009			
5. vytvoriť databázu porovnateľných cien liekov v krajinách Európskej únie s dostupnými údajmi pre všetky lieky registrované v Slovenskej republike, pravidelne ju aktualizovať, a zabezpečiť jej využiteľnosť pri kategorizácii liekov k 1. októbru 2009
	30. jún 2009			
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:		61 408			
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:					
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):		61 408			

Charakteristika krátkodobého opatrenia	
Odpočet plnenia k  dátumu:	31. január 2009	
Názov prioritnej oblasti :	Podnikateľské prostredie	
Názov opatrenia:	Vytvorenie systému na sledovanie legislatívneho procesu.
	
Gestor opatrenia:  	Ministerstvo spravodlivosti SR	
Spolugestori opatrenia:	-	
Opis realizácie opatrenia:	V rámci projektu bol analyzovaný legislatívny proces na Slovensku. Po ukončení analýzy boli vytvorené dva informačné systémy, Editor právnych predpisov a Portál právnych predpisov. 
Editor právnych predpisov je aplikácia, ktorá slúži na vytvorenie právneho predpisu legislatívnym zamestnancom, pričom Editor právnych predpisov zabezpečuje dodržanie formálnych pravidiel pri vytváraní právnych predpisov týkajúcich sa technickej stránky predpisu. Legislatívny zamestnanec má preto väčší priestor venovať sa obsahovej stránke, ktorá môže byť kvalitatívne lepšia. Právny predpis sa uchováva v štruktúrovanej podobe vo formáte XML preferovaného Európskou úniou pre právne systémy.
Portál právnych predpisov je aplikácia určená na zverejnenie návrhu právneho predpisu a sledovanie legislatívneho procesu. Portál je verejnou časťou projektu. K návrhom právnych predpisov sa vyjadruje verejnosť prostredníctvom pripomienok, hromadných pripomienok a zároveň je možné vidieť pripomienky všetkých pripomienkujúcich subjektov ako aj ich spracovanie a vyhodnotenie.
Informačný systém Portál právnych predpisov je v prevádzke od 1.6.2008.
Informačný systém Editor právnych predpisov je v prevádzke od 1.1.2009.	
Zdôvodnenie neúplného splnenia:	-	
Cieľ opatrenia:	zjednotenie legislatívneho procesu na Slovensku, zabezpečenie jednoduchšej orientácie a vyhľadávania v legislatívnych materiáloch	
Väzba na iné strategické dokumenty:		
Plnenie opatrenia:	a) je splnené
b) je čiastočne splnené a bude úplne splnené s časovým sklzom
c) je čiastočne splnené a už sa nebudú realizovať ďalšie kroky
d) nie je splnené	
Plnenie harmonogramu opatrenia 	
Úloha	Plánovaný termín splnenia úlohy	Skutočný termín splnenia úlohy	Opis realizácie úlohy	
1.	Vytvorenie Portálu právnych predpisov	1. jún 2008	1. jún 2008	Vytvorenie informačného systému a jeho uvedenie do prevádzky. V prevádzke v termíne	
2.	Vytvorenie Editora právnych predpisov – nový právny predpis	1. jún 2008	1. jún 2008	Vytvorenie informačného systému a jeho uvedenie do prevádzky. V prevádzke v termíne	
3.	Vytvorenie databázy aktuálnych znení právnych predpisov pre Editor právnych predpisov 	1. január 2009	1. január 2009	V rámci úlohy bola v spolupráci s Poradcom podnikateľa vytvorená databáza právnych predpisov, ktorá bude využívaná pri tvorbe noviel právnych predpisov a rekonštruovaných (konsolidovaných znení). 	
4.	Vytvorenie Editora právnych predpisov pre novely právnych predpisov	1. január 2009	1. január 2009	Vytvorenie informačného systému a jeho uvedenie do prevádzky. V prevádzke v termíne	
Kvantifikácia rozpočtového vplyvu (v tis. EUR)	
	  2008	2009	2010	2011	
Vplyv na príjmy rozpočtu verejnej správy:					
Z toho finančné prostriedky zo zdrojov EÚ:					
Vplyv na výdavky rozpočtu verejnej správy:	265	200	200	200	
Z toho finančné prostriedky zo zdrojov EÚ:					
Čistý rozpočtový vplyv (príjmy – výdavky):	-265	-200	-200	-200	
	
Poznámka: Celkový vplyv na výdavky rozpočtu verejnej správy za roky 2006 – 2008 bol 665 tisíc eur.